Jul på Sesam stasjon

Jul på Sesam stasjon var en norsk julekalender som gikk på NRK for første gang i 1992. Handlingen i serien er bygget opp rundt miljøet på Sesam stasjon, som allerede var et etablert univers i NRK Barne-TV. Manuset ble skrevet av Eyvind Skeie.

 Handling 
Serien handler for det meste om de store og små juleforberedelsene som må gjøres på togstasjonen før jul. I tillegg til små situasjoner som dukker opp i enkeltepisoder så er gjennomgangshistorien sentrert rundt Leonoras julegave. Alfa får tidlig ideen om å gi Leonora - som er tidligere sangerinne - et piano til jul, og får overtalt Bjarne Betjent, Max Mekker og stasjonsmester O. Tidemann til å bli med. Store deler av handlingen handler om hvordan de skal få det til. Først om hvor de skal få tak i det, og deretter hvordan de skal få rå til det. For å tjene penger selger de unna flere verdifulle personlige eiendeler til en antikvitetshandler. Tidemann selger eksempelsvis sine uniformsbukser, og må bruke sine gamle, som er for korte. Til slutt, når pianoet endelig ankommer, blir utfordringen selvsagt å sørge for at Leonora ikke oppdager det før julaften - noe som er vanskelig ettersom pianoet er så stort. I tillegg faller O. Tidemann og slår foten, og blir pleietrengende.

 Medvirkende 
KarakterSkuespillerRolleStasjonsmester O. TidemannSverre HolmLeonora Dorothea DahlSidsel RyenBjarne BetjentÅsmund HuserAlfaHanne DahleMax MekkerGeir BørresenAntikvitetshandlerNils Ole OftebroRobertoJens Olai JustvikItaliensk operasanger, og Leonoras gamle flammeReisende kvinneLise FjeldstadFru FortissimoElsa LystadPianoselgerenLegeAnne Marie OttersenKommer når O. Tidemann slår fotenLegeLars MjøenLegeKnut LystadLegeTrond KirkvaagBakerJohannes JonerKommer 13. desember med tre barn og går Lucia

 Trivia 
 I en av episodene synges adventssangen Tenn lys. Denne sangen ble skrevet for NRK-serien Portveien 2, men spilt inn på nytt i forbindelse med Jul på Sesam stasjon. Disse to versjonene har imidlertid små tekstmessige forskjeller enkelte steder. Sangen er skrevet av Eyvind Skeie, som var manusforfatter både i Portveien 2 og Sesam stasjon. Det er versjonen fra Portveien 2 som er mest kjent.
 KLM (Kirkvaag, Lystad, Mjøen) opptrer i gjesteroller som leger. To år senere (1994) hadde Sverre Holm en liten gjesteopptreden som O. Tidemann i KLMs serie Brødrene Dal og legenden om Atlant-Is.

Referanser

 Eksterne lenker 

Kategori:Norske julekalendere på TV for barn
Kategori:NRK Barne-TV
Kategori:Norske barneprogrammer på TV
Kategori:Norske TV-produksjoner fra 1990-årene
Kategori:TV-produksjoner på NRK